**Кымбаттуу балдар, урматтуу мугалимдер жана ата-энелер!**

Учурда маалыматтык коомдун кылымын башыбыздан кечирип жаткандыктан, табигый-математикалык билимдердин ролу жогорулоодо. Жогорку көрсөткүчтөгү математикалык даярдыктын маанилүү формаларынын бири болуп математикалык олимпиадалар эсептелет.

Бир канча жылдан бери «Алтын түйүн» Балдардын республикалык инженердик-техникалык академиясы математиканы сүйүүчү жаш балдарды математикалык олимпиаданын алкагында чогултуп келет. «Жаш пифагорлор техника дүйнөсүндө» Республикалык математика боюнча олимпиада — Кыргызстандагы окуучуларга математика боюнча жыл сайын уюштурулуучу ачык таймаш. Олимпиада үч жаш курактык топ боюнча: 3-4-класстын, 5-6-класстын жана 7-8-класстын окуучулары арасында кыргыз жана орус тилдеринде өткөрүлөт.

2019-2020-жылы «Алтын түйүн» Балдардын республикалык инженердик-техникалык академиясы тарабынан өткөрүлүүчү «Жаш пифагорлор техника дүйнөсүндө» Республикалык математика боюнча олимпиада, үч тур менен өтөт: дистанциондук, аймактык жана жыйынтыктоочу.

**Көӊүл бургула!**

«Жаш пифагорлор техника дүйнөсүндө» Республикалык математика боюнча олимпиада **жаӊы форматта өтөт.**

**2020-жылдын 10-мартынан тарта аталган** олимпиаданын дистанциондук туру **старт алат**, ал **10-апрелге чейин уланат**.

Олимпиаданын тандоочу дистанциондук туру (онлайн режиминде) компьютердик тестирлөө формасында өткөрүлөт. Олимпиаданын катышуучуларына 10 суроодон турган тест сунушталат. Суроолордун тематикасы математикалык билимдердин ар кайсы тармагын камтыйт. Тестти аткаруу убактысы 1 саат.

Олимпиадага катышуу үчүн олимпиаданын катышуучулары «Жаш пифагорлор техника дүйнөсүндө» Республикалык математика боюнча олимпиадасынын сайтынан каттоодон өтүп, олимпиаданын тапшырмаларын уюштуруу комитети көрсөткөн **10-марттан 10-апрель** аралыгында [**https://rmo.rdita.kg**](https://rmo.rdita.kg)дареги боюнча аткарууга тийиш.

Каттоо учурунда олимпиаданын катышуучусу өзүнүн анкеталык маалыматтарын толтуруп, туулгандыгы тууралуу күбөлүгүнүн номерин көрсөтөт. Аталган күбөлүктүн номери олимпиаданын катышуучусунун жеке коду болуп эсептелет.

Тандоо турунун жыйынтыктары автоматтык түрдө текшерүү жол-жобоссунан өткөндөн кийин сайттан билдирилет.

Кийинки аймактык турдун катышуучуларынын тизмеси «Кут билим» гезитинде жана «Алтын түйүн» БРИТАнын сайтында жарыяланат.

Олимпиадага тиешелүү бардык суроолор боюнча кийинки электрондук дарекке: **olimp[@rdita.kg](mailto:rdita.at@gmail.com)** жана ***+996 312 315847*** телефону боюнча кайрылууӊуздарды өтүнөбүз.

**Ийгилик каалайбыз!**